Mette Gjerskov (S), 2006-05-19:
Jeg vil da gerne rent undtagelsesvis rose ministeren – nu må ministeren ikke falde ned af talerstolen – for jeg synes faktisk, at det er meget, meget positivt, at ministeren nu handler på det her spørgsmål.
Der har vi jo fra Socialdemokratiets side gjort, hvad vi kunne for at presse på for at få det til at ske, og vi er glade for, at ministeren ikke er helt så fodslæbende, som han har været tidligere.
Det, jeg gerne vil bede ministeren om at løfte sløret lidt for, ligger lidt i forlængelse af hr. Poul Henrik Hedeboes spørgsmål.
Hvad er det, der skal til?
Det her med at fratage mennesker retten til at drive virksomhed er jo meget indgribende, det er vi meget enige om, det er meget alvorligt at gå ind og gøre det.
Derfor er det også vigtigt for os at vide: Vil man gøre det ved indskærpninger eller ved påbud eller forbud eller der, hvor man i dag ville give bøde?
Har ministeren gjort sig nogen overvejelser om, hvor grænsen skal gå, ud over at der skal være tale om flere eller gentagne overtrædelser?
Der er fra min og regeringens side grebet ind over for de problemer, der har vist sig på fødevarekontrolområdet, konsekvent og hurtigt, så det må jeg fuldstændig afvise.
Hvad angår overvejelserne om, hvad det så er for nogle nærmere betingelser, der skal foreligge, før man kan fratage nogen retten til at drive virksomhed, er det altså sådan, at der må være tale om en rimelig grov overtrædelse, hvis det er noget, der skal kunne ske, uden at den pågældende person tidligere har overtrådt reglerne.
Deri ligger, at det vel som en første forudsætning skal være forsætligt eller groft uagtsomt, men der ligger selvfølgelig også noget i forseelsens karakter.
Det er jeg ikke parat til at gå ind i en præcis beskrivelse af på nuværende tidspunkt.
Det er en meget kompleks vurdering, der skal finde sted, og der skal nok også ske en rimelig udtømmende beskrivelse af de forhold, før vi kan være sikre på, at systemet kan fungere effektivt.
Og det er vi jo glade for, det var jo faktisk en ros til ministeren, må jeg sige, så det må han endelig ikke tage mig ilde op.
Vi er jo glade for, at vi nu er nået frem til, at der rent faktisk fremsættes et lovforslag.
Jeg kan også godt forstå, at ministeriet og ministeren skal bruge sommeren til at finde ud af helt præcis, hvor grænserne går.
Men det er vel væsentligt, om det, der skal kunne gøre, at man bliver frakendt retten til at drive virksomhed, er det, der giver bøder nu, eller om det bare er det, der giver en anmærkning.
Det synes jeg da er væsentligt.
Altså, målet for os alle sammen er forhåbentlig det samme, nemlig at vi skal have så mange virksomheder som overhovedet muligt til at overholde reglerne.
Så det her skal jo gerne virke skræmmende på virksomhederne, så de reelt overholder reglerne.
Så kunne ministeren løfte sløret en lille smule for, hvor grænserne går?
Så vil jeg lige høre, hvad det er, fru Mette Gjerskov mener, når der ikke bliver rost.
Men lad nu det være.
Der er handlet hurtigt og konsekvent fra regeringens og fra min side på de sager, der har været om lovgivningen på det her område.
Og med hensyn til de overvejelser i forbindelse med nultoleranceplanen ved fru Mette Gjerskov jo lige så godt som mig, at der har været sådan en vis turbulens om hele sagskomplekset, kan man vel sige, og at det jo har gjort, at tingene måske er blevet forsinket mere, end de ville være blevet, hvis ikke der havde været denne turbulens.
Men lad nu det være.
Men som sagt vil jeg gerne gøre overvejelserne færdige, inden jeg begynder at fremlægge dem.